CELEX: 62008CN0218
Language: lt
Date: 2008-05-22 00:00:00
Title: Byla C-218/08 2008 m. gegužės 22 d. pareikštas ieškinys byloje Europos Bendrijų Komisija prieš Italijos Respubliką

2.8.2008   
            
            
               LT
            
            
               Europos Sąjungos oficialusis leidinys
            
            
               C 197/13
            
         2008 m. gegužės 22 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-218/08)
   (2008/C 197/23)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama B. Schima ir D. Recchia
   
      Atsakovė: Italijos Respublika
   Ieškovės reikalavimai
   
               —
            
            
               Pripažinti, kad nenumačiusi išorinių avarinių planų parengimo visiems objektams, kuriems tokie planai reikalaujami, Italijos Respublika neįvykdė įsipareigojimų pagal 1996 m. gruodžio 9 d. Tarybos direktyvos 96/82/EB (1) dėl didelių, su pavojingomis medžiagomis susijusių avarijų pavojaus kontrolės, iš dalies pakeistos Direktyva 2003/105/EB (2), 11 straipsnio 1 dalies c punktą.
            
         
               —
            
            
               Priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Seveso II direktyva siekiama išvengti su tam tikromis pavojingomis medžiagomis susijusių didelių avarijų ir riboti jų padarinius žmonėms bei aplinkai. Akivaizdu, kad išorinių avarinių planų parengimas yra pagrindinė šios direktyvos nuostata: tai sudaro galimybę avarijos atveju imtis skubių priemonių siekiant apriboti jos padarinius.
   Remiantis nuoroda į direktyvos 9 straipsnį ir nuoroda direktyvos 2 straipsnyje, 11 straipsnis taikomas visiems objektams, objektams, kuriuose esamų medžiagų kiekiai prilygsta ar viršija I priedo 1 ir 2 dalių 3 skiltyje nurodytus kiekius.
   Italijos valdžios institucijų pateikti duomenys patvirtina, kad ne visi objektai, kurie turėtų turėti išorinius avarinius planus, tokius planus išties turi.
   
      (1)  OL L 10, p. 13.
   
      (2)  OL L 345, p. 97.